Larry DiTillio

Lawrence "Larry" G. DiTillio (15. helmikuuta 1940 – 16. maaliskuuta 2019Beast Wars Writer Larry DiTillio Passes Away At Age 79 ) oli yhdysvaltalainen käsikirjoittaja, joka tunnetaan parhaiten työstään Babylon 5 -televisiosarjan parissa 1990-luvulla. Ennen sitä hän oli mukana käsikirjoittamassa jaksoja 1980-luvun He-Maniin ja She-Ra: Mahdin prinsessaan. DiTilliolle tarjottiin myös mahdollisuutta käsikirjoittaa jaksoja Super He-Maniin, mutta hän kieltäytyi, koska ei pitänyt sarjan uudesta tyylistä, joka oli kaukana sarjan alkuperäisestä ideasta. Myöhemmin DiTillio palasi takaisin He-Manin pariin, kun sarjasta tehtiin samanniminen uusi sarja He-Man.

Elämäkerta
DiTillio opiskeli elokuva-alaa aluksi neljä vuotta New Yorkin yliopistossa ja myöhemmin kaksi vuotta UCLA:ssa, jonka jälkeen hän lähti etsimään itselleen agenttia. Pitkän etsinnän päätteeksi DiTillio löysi naisagentin, joka suostui lukemaan hänen käsikirjoituksia ja muutaman kuukauden kuluttua DiTillio sai ensimmäisen tilaisuuden kirjoittaa käsikirjoituksen elokuvaan The Last Porno Flick. Kuitenkin vasta 13 vuotta myöhemmin hän kykeni elättämään itsensä käsikirjoittajana. DiTillio on ollut myös Writers Guild of American jäsen vuodesta 1973 lähtien.

Lähteet

Aiheesta muualla

 Larry DiTillio  

Luokka:Yhdysvaltalaiset televisiokäsikirjoittajat
Luokka:Yhdysvaltalaiset elokuvakäsikirjoittajat
Luokka:Vuonna 1940 syntyneet
Luokka:Vuonna 2019 kuolleet